  Майя Бывальцева 5-тӥ коньывуонэ Москваын нылпиослы «Ерпечкаос» удмурт клуб усьтӥськоз. Кунлэн шоркарысьтыз удмуртъёслэн бӧляксы кичӧлтэмъя пумиськонъёс Лымшор но шундыӝужанпал административной округысь ресурс центрын толэзьлы одӥг пол радъяськылозы. Со сярысь «Вконтакте» мерлыко вотэсысь «Мускоысь удмуртъёс» огинын ивортэмын. Нылпиослы клубын пиналъёс удмурт кылын вераськыны, кылбуръёс лыдӟыны, кырӟанъёс кырӟаны дышетскозы, йӧскалык сиён-юонъёсын, калык шудонъёсын тодматскозы, мастер-классъёсы пыриськозы Нылпиослы «Ерпечкаос» удмурт клубез радъясьёсКлублэн ужпумез – Москваын улӥсь пиналъёсты удмурт лулчеберетэн тодматон, нылпиосты но бадӟымъёсты огазеян, озьы ик «Песянайлэн нуналэз» праздниклы дасяськон. Пиналъёсын ӵош занятиосы анай-атайёс, песянай-песятайёс но пыриськыны быгатозы Радъясьёс верамъя, удмуртъёслэн бӧлякенызы ортчытъяськись ужрадъёсы пиналъёс мыло-кыдо ветло. Соос «Песянайлэн нуналэз», «Удмурт дырпус йылолъёс», «Быдӟымнунал», «Удмуртиысь куас сюресъёс» ӵектосъёсы пыриськизы ини. Тодэ вайытом, Казаньысь Калыкъёслэн эшъяськон юртазы удмурт кылъя дунтэк курсъёс ужаны кутскизы.  Тегъёс: Мерлык Лулчеберет Москва нылпиос удмуртъёс удмуртъёслэнбляксы  